[{"text_idx": "#000001", "text": "Kuigi kaunistatud ja va\u0308rvikirevad geelku\u0308u\u0308ned on enneko\u0303ike silmailuks, on neil ta\u0308ita ka palju olulisem u\u0308lesanne. Nimelt vajavad geelku\u0308u\u0308ned va\u0308hemalt korra kuus hooldamist ning ku\u0308u\u0308netehniku juures hoolduses ka\u0308ies saab koos selle protseduuriga tervendatud ka ku\u0308u\u0308nteu\u0308mbruse nahk."}, {"text_idx": "#000002", "text": "Maigi Tammaru juures poolteist aastat ku\u0308u\u0308si hooldamas ka\u0308inud Evely kinnitas, et enne geelku\u0308u\u0308nte paigaldamist ja nendega hoolduses ka\u0308imist kippus tal ku\u0308u\u0308nte u\u0308mber nahk ketendama ja lo\u0303henema. Nu\u0308u\u0308d, mil umbes kord kuus tuleb ku\u0308u\u0308si hooldamas ka\u0308ia, on tema ka\u0308ed kenasti korras ning nahk terve."}, {"text_idx": "#000003", "text": "Veel kinnitas Evely, et geelikihiga kaetud ku\u0308u\u0308s on palju tugevam kui tema oma ku\u0308u\u0308s ning poolteise aasta jooksul on tal o\u0303nnestunud vaid korra geelku\u0308u\u0308nele liiga teha. Oma ku\u0308u\u0308ned kippusid tal palju sagedamini murduma. Kui geelku\u0308u\u0308s murdub vo\u0303i mo\u0303raneb, soovitab ku\u0308u\u0308netehnik po\u0308o\u0308rduda spetsialisti poole, sest koduste vahenditega sama head tulemust ei saa."}]